गुस्सा एक मानसिक स्थिति है, जिसका बहुत ही महत्वपूर्ण प्रभाव हमारी रोजाना की जिंदगी पर, संबंधों पर या किसी भी तरह की उपलब्धि पर पड़ता है। गुस्सा हमारी सोच और व्यवहार को कई तरह से प्रभावित करता है। इसलिए बहुत जरूरी हो, तभी अपने गुस्से को व्यक्त करें। इसके साथ ही अपने गुस्से पर नियंत्रण रखने के ढंग का भी आपको पता होना चाहिए। जब भी गुस्सा आए, तो यह विश्लेशण जरूर करना चाहिए कि आपको गुस्सा किस बात पर आया और क्या अपना गुस्सा निकालने से अपको कोई लाभ मिला। गुस्से से होने वाले नुकसान व फायदे का आकलन जरूर करें। इससे गुस्से की अभिव्यक्ति की जरूरत को आप समझ सकते हैं।